[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.7.2009

COM(2009) 421 végleges

2007/0248 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján, az Európai Parlament által az alábbi javaslatra vonatkozó tanácsi közös állásponttal kapcsolatban javasolt módosításokról az Európai Parlament és a Tanács irányelve az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló 2002/22/EK irányelv, az elektronikus hírközlési ágazatban a személyes adatok kezeléséről, feldolgozásáról és a magánélet védelméről szóló 2002/58/EK irányelv és a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2007/0248 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján, az Európai Parlament által az alábbi javaslatra vonatkozó tanácsi közös állásponttal kapcsolatban javasolt módosításokról az Európai Parlament és a Tanács irányelve az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló 2002/22/EK irányelv, az elektronikus hírközlési ágazatban a személyes adatok kezeléséről, feldolgozásáról és a magánélet védelméről szóló 2002/58/EK irányelv és a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról

1. ELőZMÉNYEK

Az eljárás

A Bizottság 2007. november 13-án elfogadta és 2007. november 15-én az Európai Parlamenthez és a Tanácshoz továbbította a COM(2007) 698 – 2007/0248 (COD) számú irányelvjavaslatát (felhasználói jogokról szóló irányelv), amelynek elfogadására az EK-Szerződés 251. cikkében meghatározott együttdöntési eljárást kell alkalmazni.

A Gazdasági és Szociális Bizottság 2008. május 29-én nyilvánított véleményt. A Régiók Bizottsága 2008. június 19-én fogadta el véleményét a javaslatról.

A Bizottság 2008. november 6-án az EK-Szerződés 250. cikkével összhangban módosított javaslatot fogadott el[1], amelybe – részben vagy teljes egészében – számos olyan módosítást átemelt, amelyet a Parlament első olvasatban 2008. szeptember 24-én megszavazott.

A Tanács az EK-Szerződés 251. cikkével összhangban 2009. február 16-án elfogadta a javaslatra vonatkozó közös álláspontját[2].

A Bizottság 2009. február 17-én közleményt fogadott el a Tanács közös álláspontjáról[3].

Az Európai Parlament második olvasatban 2009. május 6-án fogadta el álláspontját.

2. A BIZOTTSÁG JAVASLATÁNAK CÉLJA

A Bizottság javaslatának célja az elektronikus hírközlésre vonatkozó szabályozási keret kiigazítása az egyetemes szolgáltatási irányelv[4] és az elektronikus hírközlési adatvédelmi irányelv[5] tekintetében, bizonyos fogyasztói és felhasználói jogok erősítése céljából, valamint annak biztosítása érdekében, hogy az elektronikus hírközlés hiteles, biztonságos és megbízható legyen, és hogy szolgáltatása során az egyének magánélete és személyes adatai magas szintű védelmet élvezzenek.

3. A BIZOTTSÁG ÉSZREVÉTELEI

3.1. Általános észrevételek

A javaslat második olvasatban történő elfogadásának biztosítása érdekében az Európai Parlament a 2009. május 26-i plenáris ülésen több, a Tanáccsal egyeztetett módosítást fogadott el a Tanács közös álláspontjához. A módosítások elsősorban az alábbiakra vonatkoznak:

- Az egyetemes szolgáltatási irányelv hozzáigazítása a piaci és technológiai fejlődéshez, beleértve azt is, hogy a tagállamok az egyetemes szolgáltatási kötelezettséget a szélessávú szolgáltatásokra is kiterjeszthetik.

- A fogyatékkal élők elektronikus hírközléshez való hozzáférésének javítása, különösen a végberendezéseknek az irányelv hatályába való beemelésével; a fogyatékkal élők számára kínált hozzáférési lehetőségek és szolgáltatási választék növelése, a segélyhívó szolgáltatásokhoz való jog erősítése az EU-ban.

- A szerződési feltételek javítása és a fogyasztók jobb tájékoztatása a szolgáltatásokról, ideértve az árak fokozott összehasonlíthatóságát és a nemzeti szabályozó hatóságok jogkörének bővítését a fogyasztóknak nyújtandó díjszabási tájékoztatással kapcsolatban.

- A felhasználók tájékoztatása az elektronikus hírközlési szolgáltatások jogellenes tevékenységben való részvétel vagy ártalmas tartalom terjesztése céljából történő alkalmazásának leggyakoribb formáiról.

- A segélyhívó szolgáltatásokhoz való hozzáférést szabályozó rendelkezések szigorítása, többek között a hívó helyére vonatkozó információ átadására vonatkozó előírás szigorításával; a polgárok "112" hívószámmal kapcsolatos tudatosságának növelése; továbbá a „112” hívószámú szolgáltatásokhoz való hozzáférés tekintetében a Bizottság komitológiai hatáskörrel való felruházása.

- A polgárok hozzáférésének könnyítése a 116-os számtartomány számai alatt nyújtott szolgáltatásokhoz, továbbá a 116-os számtartományra vonatkozó rendelkezések hatékony végrehajtása érdekében a Bizottság komitológiai hatáskörrel való felruházása.

- A szolgáltatóváltás megkönnyítése, többek között a számhordozás utáni hívószám-aktiválásra előírt határidő révén; a nemzeti szabályozó hatóságok jogkörének erősítése a számhordozás felügyeletével és végrehajtásával kapcsolatban, komitológiai hatáskör létrehozása a számhordozási kötelezettségek korszerűsítésével kapcsolatban.

- A tagállamok kötelezettségeinek szigorítása a továbbközvetítési (must carry) kötelezettségek felülvizsgálata tekintetében.

- A jogszabályok technológiai és piaci fejlődést követő korszerűsítése és aktualizálása, az irányelv rendelkezéseinek karcsúsítása (például az elavult kötelezettségek törlésével stb.).

- A szolgáltatók által a szolgáltatások biztonságának szavatolása céljából hozandó intézkedések.

- Az elektronikus hírközlési szolgáltatók kötelezettsége a személyes adatokat érintő biztonsági hibák bejelentésére a hatóságok és (egyes esetekben) az érintett előfizetők vagy személyek felé, továbbá az ilyen adatsérelmek bejelentése tekintetében a Bizottság komitológiai hatáskörrel való felruházása.

- A kémszoftverekkel és a felhasználók gépére telepített cookie-kkal szembeni védelemre vonatkozó rendelkezések szigorítása.

A Bizottság elfogadja az Európai Parlament módosításait, mivel azok összhangban vannak a javaslat átfogó céljával és általános jellemzőivel.

3.2. A javaslat módosítása

Az EK-Szerződés 250. cikkének (2) bekezdésével összhangban a Bizottság az Európai Parlament plenáris ülésén 2009. május 6-án megszavazott módosításoknak megfelelően módosítja javaslatát.

[1] COM(2008) 723 végleges.

[2] HL C 103E., 2009.5.5., 40. o.

[3] COM(2009) 78 végleges.

[4] Az Európai Parlament és a Tanács 2002/22/EK irányelve (2002. március 7.) az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról, HL L 108., 2002.4.24., 51. o.

[5] Az Európai Parlament és a Tanács 2002/58/EK irányelve (2002. július 12.) az elektronikus hírközlési ágazatban a személyes adatok kezeléséről, feldolgozásáról és a magánélet védelméről, HL L 201., 2002.7.31., 37. o.